เรื่องร้องเรียน (กีดขวาง,ความปลอดภัย,ร้องเรียน,ถนน) วันที่ 2023-10-17 03:31:10 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660044157

ขอให้แก้ไขปัญหาการตั้งวางสิ่งของและโต๊ะเก้าอี้กีดขวางบนบาทวิถี จำนวน 3 แห่ง บริเวณถนนประชาสงเคราะห์ แขวงดินแดง เขตดินแดง กรุงเทพมหานคร  แห่งที่ 1 ร้านข้าวต้ม (ไม่ทราบชื่อแน่ชัด) บริเวณถนนประชาสงเคราะห์ แขวงดินแดง เขตดินแดง กรุงเทพมหานคร จุดสังเกต ร้านดังกล่าวจะอยู่ระหว่างซอยประชาสงเคราะห์ 28 ถึง ซอยประชาสงเคราะห์ 30 , แห่งที่ 2 สถานบันเทิง ลักษณะผับเปิดโล่ง (ไม่ทราบชื่อร้านแน่ชัด) อยู่ตรงข้ามกับ ร้านข้าวต้มแห่งที่ 1 และ แห่งที่ 3 ร้านซ่อมรถจักรยานยนต์ (ไม่ทราบชื่อแน่ชัด) บริเวณถนนประชาสงเคราะห์ แขวงดินแดง เขตดินแดง กรุงเทพมหานคร จุดสังเกต ร้านดังกล่าว อยู่ตรงข้ามซอยประชาสงเคราะห์ 20 โดยที่ผู้ร้องแจ้งว่าทั้ง 3 ร้านดังกล่าว จะตั้งอยู่บนถนนประชาสงเคราะห์เช่นเดียวกัน ลักษณะเป็นถนน 4 ช่องทางจราจร ระหว่าง 2 ฝั่งถนน ติดริมทางจะมีร้านต่างๆ ตั้งอยู่มากมาย โดยผู้ร้องแจ้งว่า บริเวณร้านข้าวต้มแห่งที่ 1 และ สถานบันเทิงแห่งที่ 2 จะมีการนำโต๊ะเก้าอี้มาตั้งตามบาทวิถี ทำให้ประชาชนที่สัญจรผ่านบริเวณดังกล่าว ไม่สามารถสัญจรได้อย่างสะดวก โดยร้านข้าวต้มยังเหลือพื้นที่ให้สัญจรบนบาทวิถีบางประมาณ 1 ฟุต แต่หากเป็นผับที่อยู่ฝั่งตรงข้ามจะไม่เหลือพื้นที่บนบาทวิถีให้ประชาชนสัญจรเลย โดยที่จะมีการตั้งวางโต๊ะเก้าอี้ ตั้งแต่เวลาประมาณ 18.00-02.00 น. เป็นประจำทุกวัน และ ร้านซ่อมรถจักรยานยนต์ แห่งที่ 3 นั้น ผู้ร้องได้แจ้งว่าร้านดังกล่าวมักจะมีการซ่อมรถจักรยานยนต์บนบาทวิถีอยู่เป็นประจำ กีดขวางทางสัญจร โดยจะเปิดให้บริการประมาณช่วงบ่าย เวลาประมาณ 13.00 น. ต่อมาช่วงค่ำเวลาประมาณ 18.00 น. ร้านดังกล่าว จะมีการตั้งกลุ่มสังสรรค์ดื่มสุราร่วมด้วย ซึ่งเมื่อประชาชนจะสัญจรผ่านร้านทั้ง 3 แห่งดังกล่าว จะต้องลงไปเดินบนพื้นถนน เสี่ยงให้เกิดอันตรายจากอุบัติเหตุเป็นอย่างมาก ประสบปัญหามาเป็นระยะเวลาประมาณ 2 ปีแล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาและตรวจสอบการดำเนินการดังกล่าวว่าถูกต้องหรือไม่ เพื่อบรรเทาความเดือดร้อนให้กับประชาชนต่อไป ประกอบกับประชาชนจะทำการตรวจสอบในส่วนของชื่อร้านและจะติดต่อกลับเข้ามาแจ้งข้อมูลเพิ่มเติมอีกครั้งในภายหลัง เบื้องต้นแจ้งรายงานผลการปฏิบัติงาน กรุงเทพมหานคร โดยสำนักงานเขตดินแดง ฝ่ายเทศกิจ บริเวณดังกล่าวเจ้าหน้าที่ได้ดำเนินการตรวจตรากวดขัน ประชาสัมพันธ์ จัดระเบียบ อย่างต่อเนื่องทุกวัน และดำเนินการตามขั้นตอนกฎหมายกับผู้ที่ฝ่าฝินอย่างต่อเนื่อง ทั้งนี้ จะคอยตรวจตาขดขันอย่างเข้มงวดต่อไป หากพบผู้ฝ่าฝืนจะดำเนินการ ตามขั้นตอน กฎหมายต่อไป แต่ผู้ร้องแจ้งว่า หลังจากได้แจ้งเรื่องไปยังหน่วยงาน ก็ยังพบเห็นมีการตั้งวางสิ่งของและโต๊ะเก้าอี้กีดขวางบนบาทวิถีอยู่เช่นเดิมเป็นประจำทุกวัน ล่าสุดพบเห็นประมาณสัปดาห์ที่ผ่านมา และผู้ร้องเพิ่มเติมข้อมูล เกี่ยวกับชื่อร้านทั้ง 3 ร้าน ร้านที่ 1 ร้านข้าวต้ม ชื่อ "ครัวคุณยา" ร้านที่ 2 สถานบันเทิง ลักษณะผับเปิดโล่ง ชื่อร้าน "Knock out 28" ซึ่งผู้ร้องแจ้งว่า ช่วง 23.00-24.00 น. จะมีการตั้งวางโต๊ะเก้าอี้กีดขวางบนบาทวิถี ประชาชนเดินสัญจรไม่ได้เลยต้องลงมาเดินที่ถนน อีกทั้งลูกค้าเมาสุราและเต้นรำกีดขวางบาทวิถี สร้างความเดือดร้อนแก่ประชาชนที่ใช้เส้นทางบาทวิถีเป็นอย่างมาก และร้านที่ 3 ร้านซ่อมรถจักรยานยนต์ ชื่อ "ร้านภูมิพลอย" ซึ่งร้านดังกล่าวยังมีการซ่อมรถจักรยานยนต์บนบาทวิถี แต่มีการดื่มสุราน้อยลง ผู้ร้องประสงค์ให้เร่งดำเนินการ เนื่องจากยังประสบปัญหาอยู่เช่นเดิม

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata